Tänään poistamme maskit kasvoilta.
Kuulemme tarinan ruokariippuvuudesta.
Mies vapautuu pornosta kerrottuaan siitä ensin jollekin.
Jääthän seuraamme.
KÄÄNNEKOHTA Oikeita, aitoja ihmisiä
Olen Muyiwa ja seurassani tuottajamme Erica Linney.
On hienoa saada sinut vieraaksemme tänään.
Tämän päivän ohjelma on aiheeltaan hieman epämukava,-
koska puhumme asioista, joista ei yleensä puhuta.
Se on minullekin erilaista, koska kerron omasta elämästäni.
Nyt olen hieman hermostunut, -
ja osaan arvostaa heitä, jotka jakavat omasta elämästään.
Haastattelin hiljattain Mandisaa uuden albuminsa tiimoilta.
Hän kertoi myös taistelustaan ruokariippuvuuden kanssa.
Mistä sait innoituksen albumiisi "Mitä jos olisimme aitoja"?
Sain sen ystäviltäni sosiaalisen median yhteisöpalveluista.
Painonpudotusvaiheen aikana puhuin kuinka hyvin asiat ovat, -
kunnes eräänä päivänä huomasin lihoneeni vajaan kilon.
Olin järkyttynyt, mutta kerroin asiasta julkisesti twitterissä.
Hämmästyin kuullessani ihmisten arvostavan aitouttani.
Luullaan, että kuuluisuuksilla ei ole samoja ongelmia kuin muilla, -
joten avoimuuteni herätti kunnioitusta.
Ymmärsin heikkojen puolten näyttämisen vaikutuksen.
Puhuit avoimesti myös riippuvuudestasi ruokaan.
Miten riippuvuutesi alkoi?
Se sai alkunsa, kun minua hyväksikäytettiin lapsena, -
ja menetin hallinnan täysin, kun minut raiskattiin 16-vuotiaana.
Olen saanut terapiahoitoja kristilliseltä ammattilaiselta, -
joissa olen oppinut käsittelemään tunteitani.
Sain lohtua ruuasta, mutta se oli vain hetkellistä.
Jouduin syömään jatkuvasti.
Ylipaino toi turvallisuuden tunteen, -
sillä miehet eivät tunteneet vetoa minuun niin paljon.
Uskon hyväksikäytön olleen suurin vaikuttaja, -
ja nyt tiedän, että vain Jumala voi täyttää tyhjyyteni.
Kuinka voitit heikkoutesi, ja teit niiden pohjalta albumin?
Usein kuulee puhuttavan siitä, kuinka siunattuja olemme.
Meidän tulee todella ylistää Jumalaa kaikista siunauksista, -
mutta meidän tulee ylistää myös pimeyden keskellä.
Monet laulut liittyvät Jumalan ilmestymiseen pimeydessä, -
ja rehellisyyteen omien tunteiden suhteen.
Nimikkokappale kertoo siitä, että emme jaksa aina hymyillä.
Kappale "Itke vain" kertoo, kuinka joskus täytyy itkeä, -
eikä se ole heikkoutta.
Itkeminen Jumalalle eheyttää meitä.
Opin pukemaan kokemukseni sanoiksi ja säveliksi, -
ja sen seurauksena tein rehellisimmän levyni.
Mikä tarina on laulusi "Vahvempi" taustalla?
Painonpudotusvaihe eteni hyvin, ja olin laihtunut noin 30 kiloa, -
kunnes sain lomaa, ja painoni alkoi taas nousta.
Turvauduin vanhoihin tapoihin, ja lihoin paljon.
Tiesin lihoneeni, mutta välttelin punnitsemista.
Eräänä päivänä astuin vaa'alle, ja huomasin lihoneeni 9 kiloa.
Olin järkyttynyt.
Menin studiolle tuona päivänä, -
vaikka en olisi halunnut mennä laulamaan, kuinka vahva olen.
Jokin liikahti sisälläni päästyäni C-osaan, joka sanoo: -
Hän joka aloitti teissä hyvän työn, -
on sen täyttävä, jos vain uskot.
Ymmärsin Jumalan tekevän työtä minussa ulkoisesti ja sisäisesti.
Jos kestäisin koettelemukset, niin Hän vahvistaisi minua.
Seitsemän kuukauden päästä kun kappale julkaistiin,
olin laihtunut 45 kiloa.
Laulu muistuttaa minua siitä, että Jumala vahvistaa meitä, -
kun turvaamme Häneen.
Mandisalla vaikuttaa olevan kokemuksia heikkoudesta.
Kyllä, ja Jumala innoitti albumin niiden pohjalta.
Itse pystyn tuskin laihduttamaan 10 kiloa, -
mutta hän laihdutti yli 50 kiloa.
Hänen taistelunsa tuloksena syntyi hänen albuminsa.
Jotkut vähättelevät toisten yrityksiä pudottaa painoa, -
mutta joillekin se on elämän suurin kamppailu.
Olipa kyseessä mikä riippuvuus tahansa, -
siihen on aina olemassa juurisyy.
Mandisalla syy oli hyväksikäyttö.
Hakemalla apua hän pääsi kuitenkin riippuvuudestaan irti.
Tauon jälkeen Erica Linney kertoo meille oman tarinansa.
"Tuulispään käytyä ei jumalatonta enää ole, -
mutta vanhurskaan perustus pysyy iäti." Sananl.10:25
Kiitos kun jäit seuraamme.
Erica jakaa meille seuraavaksi oman tarinansa.
Meillä kaikilla on kamppailumme, ja seuraavana kuulemme omani.
Se ylittää sukupuolten ja rotujen rajat.
Hedelmättömyys.
Vuonna 2001 minulle diagnosoitiin endometrioosi.
Se aiheuttaa munasarjakystaa ja hyvin kivuliaat kuukautiset.
30-40 % sairastavista ovat hedelmättömiä.
Se on yksi kolmesta suurimmasta syystä hedelmättömyyteen.
Diagnoosin jälkeen menin leikkaukseen.
Herättyäni vatsanseutu oli täynnä kääreitä, ja lääkäri sanoi, -
että munarauhanen piti poistaa, koska kysta oli liian suuri.
Tajusin ensimmäistä kertaa, etten ehkä pystyisi saamaan lapsia.
Toivuin leikkauksesta ja menin elämässä eteenpäin, -
mutta vuonna 2004 sairastuin jälleen ja jouduin leikkaukseen.
Lääkärini sanoi, että kohtuni pitäisi poistaa.
Tuntemukseni vaihtelevat yhä lapsettomuuden suhteen.
En koskaan kuvitellut, että tämä olisi elämäni.
En ole kuitenkaan vähempää nainen.
Minun täytyy vain luottaa Jumalaan.
Tiesin aina haluavani isäksi.
Oletin että tapaan tytön, menen naimisiin ja saamme lapsen.
Meidän tarinamme ei kuitenkaan mennyt niin.
Oltuamme vuoden naimisissa päätimme yrittää lasta.
Kolmen kuukauden päästä vaimoni tuli raskaaksi, -
mutta viikkoa myöhemmin hänelle tuli keskenmeno.
Kahden kuukauden kuluttua hän tuli jälleen raskaaksi, -
mutta viidennellä viikolla tuli taas keskenmeno.
Yritimme tuloksetta 1,5 vuotta, -
jonka jälkeen hakeuduimme hedelmöityshoitoon.
Kävin läpi kaikki testit puhtain paperein.
Sitten mieheni kävi testeissä, -
ja hänellä ilmeni siemennesteen kromosomien pirstaloitumista.
Otimme uutiset raskaasti, ja vielä vaikeammaksi sen teki se, -
että olin toisessa maassa tuolloin.
Taistelumme ajan olin pitänyt vastuunani ylläpitää toivoa, -
mutta tulosten jäädessä synkiksi päätimme alkaa rukoilla.
Kirjoitin rukouksen, jonka lausumme Jumalalle joka ilta -
kertoaksemme sydämemme halun.
Lukiossa ollessani ihmiset olivat huolissaan raskaaksi tulosta, -
mutta minulla ei ollut noita pelkoja.
En harrastanut seksiä, mutta raskaus olisi ollut mahdoton, -
sillä minulla ei ollut kuukautisia lainkaan.
Vasta kuudes lääkäri teki oikean diagnoosin, -
jossa minulla havaittiin muna- sarjojen monirakkulaoireyhtymä.
Kyseessä on tauti, jossa molempiin munarauhasiin muodostuu kystat.
Se tekee ovulaation mahdottomaksi.
Olin ollut noin 3 vuotta naimisissa, kun sain diagnoosin.
Nyt avioliittovuosia on kahdeksan.
Lopetimme ehkäisyn käytön kolmen vuoden jälkeen, -
ja olemme toivoneet lasta, mutta sitä ei ole tullut.
Olen nyt 30-vuotias, ja katson kun kaikki muut saavat lapsia, -
kun me jatkamme yrittämistä.
Minulta vei kauan aikaa ymmärtää, mitä hän kävi läpi.
Aviomiehenä pystyin vain olemaan tukena, -
ja kuuntelemaan häntä.
Päätimme adoptoida lapsen, ja se on ollut kiinnostava askel.
Adoptiotoimiston hehkutus sai vereni virtaamaan.
Ajatus siitä, että voisin olla isä, innosti minua.
Olen aina halunnut saada lapsen, jonka kanssa tehdä juttuja.
Rakastan tulevaa lastamme jo ennen kuin voimme nähdä hänet.
On ehkä outoa sanoa näin, mutta siltä minusta tuntuu.
Haluan vain lapsen, jota rakastaa.
Se ylittää sukupuolten ja rotujen rajat.
Toivo.
Kuullessani ensimmäistä kertaa tarinasi, olin hyvin surullinen.
Millaisia tuntemuksia sinulla on nyt kaikesta kokemastasi?
Tällä hetkellä voin hyvin.
Kaikissa taisteluissa on ylä- ja alamäkiä, -
ja tänään kuljen ylämäkeä.
Jokaisessa yhteiskunnassa lapsen saaminen on iso asia.
Kuinka selviät ajatuksista, ettet ehkä koskaan saa lasta, -
vaikka Jumalalle kaikki onkin mahdollista?
Kun näen raskaana olevan naisen tai lapsia, -
niin suru valtaa minut.
Mutta kuten missä tahansa vaikeuksissa, -
täytyy pysyä myönteisenä.
Aina löytyy lapsia, jotka tarvitsevat vanhempia.
On tietysti eri asia, kun lapsi on oma, -
mutta olen ymmärtänyt, että Jumala adoptoi minut, -
eikä rakkaudesta ole puutetta.
Jos adoptoisin lapsen, en rakastaisi häntä yhtään vähempää.
Jatketaan tauon jälkeen aiheista toivo ja usko.
"Eikö viittä varpusta myydä kahteen ropoon?
Eikä Jumala ole yhtäkään niistä unhottanut.
Älkää peljätkö; -
te olette suurempiarvoiset kuin monta varpusta." Luuk.12:6-7
Mark sanoi olleensa koukussa pornoon yli 30 vuotta.
Hän salasi riippuvuuden kaikilta, myös vaimoltaan.
Erään kerran hän tunnusti kaiken, ja se muutti hänen elämänsä.
Mark Detrick kamppaili 30 vuotta pornon kanssa.
Olin 7-vuotias.
Saimme joulukuvaston kotiin ja katsoimme innoissamme leluja, -
mutta löysin myös alusvaate- malliston, joka sytytti kipinän.
Hän oppi kirkossa, että alusvaate- mainosten ihannointi oli syntiä.
Tiesin sen olevan syntiä, joten vaistomaisesti salasin sen.
Se oli riippuvuutta, mutta kutsuisin sitä lähinnä orjuudeksi.
Vanhetessaan Mark löysi kavereidensa kanssa pornolehtiä, -
ja hänen halunsa kasvoi internetin suosion myötä.
Se oli syvä pudotus pimeään maailmaan.
Olin toistuvassa kierteessä.
Kerran Mark kuuli puhuttavan Jumalan tärkeydestä elämässämme.
Ajoin kyyneleet silmillä kirkkoa kohti lähdettyäni tapaamisesta.
Hän rukoili tuona yönä, ja meni aamulla kirkkoon.
Tunsin Pyhän Hengen läsnäolon, ja kaduin syntejäni.
Koin elämässäni hyvin voimakkaita muutoksia.
Mark tapasi Hollyn, ja myöhemmin he menivät naimisiin.
Porno veti yhä puoleensa, -
ja 11 vuoden ajan Mark salasi vaimoltaan riippuvuuden.
Katsottuani pornoa tunsin syyllisyyttä.
Jätin sen joskus kahdeksikin kuukaudeksi, -
mutta lankesin aina uudestaan.
Hän ymmärsi tarvitsevansa apua.
Soitin ystävälleni jutellakseni, ja sain kutsun pienryhmään.
Kerroin ensimmäistä kertaa jollekin riippuvuudestani, -
ja tuntemukseni olivat melko sekavat.
Hän rohkaisi minua tekemään tiettyjä asioita, -
jotta saisin asetettua rajat elämälleni.
Päästyään riippuvuudesta Mark tunnusti kaiken Hollylle.
Olin valmis tunnustamaan, -
vaikka menettäisin vaimoni, lapseni, urani ja taloni.
Hän tunnusti viimein salaisuutensa.
Muutamaan päivään en tiennyt mitä tehdä.
Halusin juosta, mutta en tiennyt minne.
En halunnut puhua ystävilleni, -
enkä voinut puhua siitä vanhemmillenikaan.
Hän ei tiennyt aikooko jäädä, kunnes Jumala puhui hänelle.
Ääni ei ollut korvin kuultavaa, vaan rauha, joka valtasi minut.
Herra käski minua rakastamaan hänet eheäksi.
Sanoin Herralle, etten halua tehdä niin, -
mutta sitten ymmärsin saaneeni itse paljon anteeksi.
Tiesin, että jos tunnustaisin jotain sellaista miehelleni, -
haluaisin hänen tekevän samoin.
Sanoin hänelle mitä Herra oli puhunut minulle, -
ja hän katsoi minuun ihmeissään, koska ei odottanut sellaista.
Koin suurta armoa ollessani hänen käsivarsiensa ympäröimänä.
Se oli ennalleen palauttavaa.
Mark haluaa muidenkin kokevan vapautuksen pornosta.
Sydämen täytyy muuttua.
Jos niin ei tapahdu, käytöskään ei tule muuttumaan.
Katso Jeesukseen, sillä Hänessä on toivo.
30 vuoden ajan salaisuus poltti häntä sisältä, -
mutta tunnustettuaan sen hän tuli vapaaksi.
En tiedä minkä salaisuuden kanssa kamppailet.
Ehkä ajattelet, jos kerrot sen jollekin, niin kaikki romahtaa.
Synti johtaa salailuun, ja tuottaa kuolemaa.
Salaamalla synnin mikään ei voi pysyä kasassa.
Anna Jumalan sanan loistaa pimeyteesi, ja harjoita totuutta.
Kaikki alkaa tunnustamalla syntisi.
Se tehdään rukoilemalla, ja teemme sen nyt yhdessä.
Tarvitsen sinua Jeesus. Salaisuuteni tuhoaa minut.
Olen onneton ja masentunut.
Anna minulle voimaa, ja tilaisuus jakaa salaisuuteni.
Herra auta minua, ja vapauta minut siteistäni.
Jeesuksen nimeen, aamen.
Jos rukoilit tämän rukouksen, niin haluamme kuulla sinusta.
Jatkamme tauon jälkeen.
"Niin ei siis istuttaja ole mitään, eikä kastelijakaan, -
vaan Jumala, joka kasvun antaa." 1 Kor.3:7
Aikamme on lopussa, joten lopetellaan Mandisan tahtiin.
Jumalan siunausta.
MANDISA "Vahvempi"
Kuulin, että valvoit koko yön ajatellen elämääsi, -
ja muuttuuko mikään koskaan.
Kysyt miksi et koskaan saa hyviä uutisia, -
vaan seisot aina sateessa.
Älä ole alla päin, sade loppuu pian.
Jumala kuulee, ja Hän välittää sinusta.
Kun aallokko lyö päällesi, sinnittele vielä vähän aikaa.
Hän tietää, että kipu vahvistaa.
Kipu ei jatku loputtomiin, ja asiat muuttuvat hyvään suuntaan.
Usko minua, kipu vahvistaa sinua.
Usko minua.
Tee parhaasi ja anna Hänen tarttua käteesi.
Heittäydy Jeesuksen käsivarsille.
Nosta pääsi ja kestä vielä hetki.
Jumala kuulee, ja Hän välittää sinusta.
Kun aallokko lyö päällesi, sinnittele vielä vähän aikaa.
Hän tietää, että kipu vahvistaa.
Kipu ei jatku loputtomiin, ja asiat muuttuvat hyvään suuntaan.
Usko minua, kipu vahvistaa sinua.
Hän joka aloitti teissä hyvän työn, -
on sen täyttävä, jos vain uskotte.
Suomennos: Antti Malvisto